‪जब आप आदी से पहली बार मिले थे, ‪उसके बारे में बताइए।
‪वह इतना छोटा था।
‪-हाँ। "कभी कभी" में। ‪-बस इतना लंबा था।
‪वह बिल्कुल बच्चा था।
‪"कभी कभी" में आदी और उदय, दोनों बच्चे थे।
‪आपको यह समझना होगा कि बचपन में
‪हम सेट पर आते-जाते रहते थे,
‪उदय और मैं, प्यारे दोस्त थे ‪और खेलने में व्यस्त रहते थे।
‪शायद वे "सिलसिला" के लिए ‪गुलमर्ग या सोनमर्ग में शूट कर रहे थे,
‪ध्यान देने की बजाय, ‪जबकि आदी ध्यान दे रहे थे,
‪उदय और मैं, यश अंकल की उस वक्त की नई
‪और पहली कोहरे वाली मशीन से खेल रहे थे।
‪तो वे उस समय "सिलसिला" के ‪बेहतरीन गाने शूट कर रहे होंगे,
‪हम सारा दिन उस कोहरे में दौड़ते थे, ‪हमें लगता था कि हम बादलों में हैं।
‪-आदी क्या कर रहे थे? ‪-हाँ।
‪बचपन में वह कैसे थे?
‪हे भगवान।
‪मैं झूठ बोलूँ या सच बता दूँ?
‪बचपन में उनसे मिलने के बाद ‪मुझे वह पसंद नहीं आए।
‪बिल्कुल भी नहीं।
‪बचपन में,
‪हम सभी दस से 15 बच्चों की ‪एक टोली थी और हमारा एक खेल हुआ करता था,
‪जिसका अजीब सा नाम "चीनी" था।
‪और उस खेल का यह मकसद था ‪कि जैसे ही कोई आदी को देखे,
‪वह "चीनी" चिल्लाकर भाग जाए।
‪मुझे उम्मीद है कि आदी से हमारे ‪संबंध के बारे में आपको जवाब मिल गया होगा।
‪वह तानाशाह थे।
‪आदी को लेकर मेरी शुरुआती यादें बस इतनी हैं
‪कि वह बालकनी से झुककर हम पर चिल्लाते थे,
‪क्योंकि वह काम करने की कोशिश कर रहे थे।
‪अब, मैं साल में एक बार ‪इस जन्मदिन की पार्टी में जाता था।
‪और बच्चों की एक टोली थी, ‪जो आदी को बहुत पसंद करती थी।
‪आदी उनका अगुआ हुआ करता था।
‪और वे सब एक अलग तरह की ‪हिंदी फ़िल्मी भाषा में बात करते थे,
‪जिसे मैं पसंद न होने का दिखावा करता था।
‪तो घर जाकर अपनी माँ से कहता था, ‪"मैं वहाँ दोबारा नहीं जाऊँगा।
‪वे लोग मेरे लिए बहुत फ़िल्मी हैं।"
‪तो ज़ाहिर है, ‪जब जन्मदिन की पार्टियाँ होती थीं,
‪तो एक डांस प्रतियोगिता ज़रूर होती थी
‪और डांस प्रतियोगिता में ‪दो लोगों को महारत हासिल थी।
‪दो प्रतिद्वंदी। ‪दोनों की शैलियाँ बिल्कुल अलग थीं।
‪साल दर साल होने वाली ‪हर प्रतियोगिता को आदी ने जीता था।
‪और उनके बाद कौन होता था? ऋतिक रोशन।
‪तो जैसे ही वे पार्टी में अंदर आते थे,
‪तो वे एक-दूसरे को घूरते हुए घुसते थे।
‪एक तरह से पाश्चात्य शो जैसा होता था।
‪लाजवाब बात है। मुझे नहीं पता कि क्या हुआ।
‪बड़े होकर उन्हें ‪उस डांस को आगे ले जाना था।
‪काश आप इसे रोककर ‪उनके डांस के वीडियो चलाएँ,
‪क्योंकि वे काफ़ी लाजवाब थे।
‪कभी-कभी उनमें ‪डांस जैसा कुछ होता भी नहीं था,
‪पर फिर भी देखने के लिए काफ़ी लाजवाब हैं।
‪वीडियो "अनुपलब्ध"
‪पर उनमें एक तरह का आत्मविश्वास था, ‪जो उनके अंदर से ही जागता था।
‪हाँ।
‪आदी को अपने आगे के ‪काम को लेकर इतना यकीन था
‪कि वह पहले दिन, ‪पहले शो पर फ़िल्म देखने जाता था।
‪वह जाकर एक-एक फ़िल्म देखता था।
‪अच्छी हो, बुरी हो या बदसूरत हो।
‪उसने कहा, "वकील जी, यहीं से ‪मैं सीखता हूँ कि क्या नहीं करना है।"
‪उनकी दुनिया फ़िल्मों के आसपास घूमती है,
‪कि फ़िल्में कैसे बनती हैं ‪और क्यों बनती हैं।
‪क्या वे बेहतर हो सकती हैं, या नहीं?
‪द सिडेनहैम कॉलेज ‪ऑफ़ कॉमर्स एंड इकोनॉमिक्स
‪उनके कमरे में किताबें होती थीं,
‪जिनमें वह फ़िल्म का नाम, ‪उसकी कमाई की उम्मीद
‪अपना विश्लेषण ‪और आखिरकार क्या हुआ, यह सब लिखते थे।
‪उन्होंने कई सालों और दशकों तक ऐसा किया था।
‪इतनी मोटी किताबें थीं।
‪पूरी फ़िल्म की बात लिखी होती थी।
‪श्रेणी, कॉलम और सवाल।
‪बहुत ही अश्लील और बेवकूफ़ी भरी फ़िल्म।
‪और फिर आखिर में, उनकी कमाई लिखी होती थी।
‪ज़बरदस्त हिट
‪शायद जब वह 12 या 13 साल के थे, ‪मैं तब की बात कर रहा हूँ।
‪और वह यह बार-बार करते रहते थे।
‪मुझे लगता है ‪कि उन्हें प्लास्टिक से लपेटा भी था।
‪उन पर इन चीज़ों का जुनून सवार था।
‪और मैं सोचता था, "वह कितने होशियार, ‪सनकी और जुनूनी दिमाग वाले थे।"
‪आप उसे छूने की ‪कोशिश करते, तो ऐसे मार देते।
‪पर जब आप खुद पेशेवर हो जाते हैं, ‪तो आपको यह एहसास होता है
‪कि उनके इन कामों की वजह से ही
‪आज वह इतने बड़े निर्देशक ‪और निर्माता बन पाए हैं।
‪पिट गई - उत्तर में हिट रही
‪ज़बरदस्त हिट
‪आज जो भाई-भतीजावाद का राग है, ‪वह वैसे कतई नहीं थे,
‪जो बस अपने महान पिता की ‪ख्याति का मज़ा लेना चाहते हों।
‪वह अपना साम्राज्य खुद बनाना चाहते थे।
‪तो हाँ, कहाँ से शुरू करूँ?
‪NETFLIX डॉक्यूमेंट्री सीरीज़
‪भाग दो - "खर्चीला बेटा"
‪अब चलिए, सिनेमा से ‪आपके प्यार के बारे में बात करते हैं।
‪-हे भगवान। ‪-यह कहाँ से शुरू हुआ?
‪आदित्य चोपड़ा - निर्देशक और निर्माता
‪अध्यक्ष और प्रबंध निर्देशक, ‪यश राज फ़िल्म्स
‪शायद यह शुरू हो चुका था ‪और मुझे पता भी नहीं चला।
‪मुझे लगता है ‪कि मैं बस इसी में पैदा हो गया था।
‪ज़िंदगी के शुरुआती दौर में ही ‪मुझे बिल्कुल साफ़ पता था
‪कि मुझे यही करना है।
‪मुझे फ़िल्में देखने जाना बेहद पसंद है।
‪मुझे पॉपकॉर्न की महक अच्छी लगती है,
‪मुझे कोल्ड ड्रिंक पीने को मिलती थी
‪और वहाँ पर एक बड़ा सा जादुई पर्दा होता था,
‪जिस पर चीज़ें दिखाई जाती थीं।
‪क्योंकि मेरे पिता इतने सरल थे
‪कि कई सालों तक मुझे पता ही नहीं चला
‪कि मेरे पिता बहुत बड़े आदमी हैं।
‪शायद जब मैं आठ या नौ साल का था,
‪तब तक मैं वाकई यही सोचता था ‪कि सब लोग फ़िल्में बनाते हैं।
‪क्योंकि मैं फ़िल्म के ‪लोगों से ही मिलता था।
‪पर जब मैंने कई माहिर लोगों के बारे में ‪अध्ययन शुरू किया, तब मैंने पाया
‪कि मेरे पिता के काम ‪कितने प्रासंगिक और अहम हैं।
‪और फिर मुझे अपने ही तरीके से ‪समझ में आ गया कि मेरे पिता भी माहिर हैं।
‪मुझे लगता है कि भारतीय सिनेमा ‪भारतीयों का प्रतिनिधित्व करता है।
‪और भारतीयों में ‪यह तमन्ना लगातार बनी रहती है
‪कि वे जहाँ हैं, उससे आगे बढ़ें।
‪मुझे लगता है कि मेरे पिता इसकी मिसाल हैं।
‪एक ऐसे इंसान जिनका कोई ख़ास वजूद नहीं था
‪और जब मौका मिलता है, तो वह ‪अपने साथी भारतीयों को बेहतर दुनिया
‪दिखाना चाहते हैं।
‪कई सालों तक, मैंने हर शुक्रवार को ‪थिएटर में जाकर उन दर्शकों के साथ बैठकर
‪फ़िल्म देखी है, ‪जिनके लिए फ़िल्म बनाता हूँ।
‪तो मैं यह मानता हूँ कि मैं उनके जैसा हूँ।
‪जैसे आज शुक्रवार है, इस इंटरव्यू के बाद ‪मुझे फ़िल्म देखने जाना है।
‪और मुझे उसका इंतज़ार है।
‪अगर आपको उनके साथ बैठने का मौका मिले,
‪आप जान पाएँगे कि वे कहाँ हँसते हैं,
‪कहाँ रोते हैं, कहाँ पर ‪उठ खड़े हुए, कहाँ पर धिक्कारा।
‪उससे बढ़िया सीख हो ही नहीं सकती।
‪मुझे लगता है कि मेरी कामयाबी का ‪काफ़ी श्रेय इस सीख को जाता है।
‪मैंने प्यार किया (1989) ‪निर्देशक : सूरज बड़जात्या
‪आदी को लेकर मेरी पहली याद
‪"मैंने प्यार किया" के ‪स्क्रीन होने के दौरान की है।
‪और केवल 17 साल का बहुत शर्मीला लड़का था, ‪वह थिएटर के बाहर आया
‪और वह खिसियाते हुए मुस्कुरा रहा था, बस।
‪सूरज बड़जात्या - निर्देशक और निर्माता
‪उस समय मुझे नहीं पता था ‪कि यश जी के लड़के हैं।
‪मुझे बस वह साफ़-साफ़ याद है।
‪और पता चला कि उसे ‪"मैंने प्यार किया" बहुत पसंद आई।
‪हम आपके हैं कौन…! (1994) ‪निर्देशक : सूरज बड़जात्या
‪मेरी दूसरी फ़िल्म "हम आपके हैं कौन…!" थी,
‪हमारा लिबर्टी में एक शो चल रहा था।
‪और उस शो का माहौल बहुत बुरा रहा।
‪मैं इस दफ़्तर में वापस आया ‪और मेरे पास सबसे पहला फ़ोन आदी का आया।
‪उसने लिबर्टी में फ़िल्म देखी थी।
‪और उसने मुझसे कहा, "सूरज, ‪बहुत अच्छी फ़िल्म है। चिंता मत कीजिए।"
‪मैने कहा, "आदी, लोगों की प्रतिक्रिया तो ‪देखो, पूरी इंडस्ट्री कह रही है क्या…"
‪उसने कहा, "कुछ नहीं। मैं एक चीज़ बोलूँ?"
‪और वह बिल्कुल स्पष्ट बात करता है। ‪मैंने कहा, "बोलो न, आदी।"
‪और उसने कहा, ‪"ये ढाई गाने काटोगे, तो निकल जाएगी।"
‪और सच कहूँ, तो पिछले पाँच महीने से यह मेरे ‪दिमाग में था कि मैंने गलती की है।
‪और उसने उन ढाई गानों को ही निकालने को कहा,
‪जिन्हें मैंने अगले ही दिन हटा दिया।
‪आदित्य चोपड़ा की ‪महानता की ये मेरी पहली यादें हैं।
‪मैकडॉनल्ड्स
‪पूरी विकासशील दुनिया के भविष्य के लिए
‪भारत का विकास बेहद अहम है।
‪अपने विकास की ‪संभावनाओं को हासिल करने के लिए
‪हमें हमारे लोगों में ‪भरपूर मात्रा में मौजूद रचनात्मकता…
‪सन् 1991 - वित्त मंत्री मनमोहन सिंह ने ‪ऐतिहासिक 'उदारीकरण' बजट पेश किया
‪…आदर्शवाद, साहसिक काम और उद्यम को
‪मुक्त करना होगा।
‪विजय कृष्णा आचार्य ‪निर्देशक और पटकथा लेखक
‪सन् 1991 में ‪बहुत बड़ा आर्थिक उदारीकरण हो रहा था।
‪अगर हमें मौकों का पूरा फ़ायदा उठाना है…
‪पिज़्ज़ा हट
‪…आर्थिक प्रक्रियाओं के ‪बढ़ते हुए वैश्वीकरण से
‪जुड़े ख़तरों को कम करना है,
‪तो हमें अपनी अर्थव्यवस्था को ‪बेहद लचीला बनाना होगा।
‪नब्बे का दशक तमन्नाएँ रखने का दौर था।
‪उस समय लोग पश्चिम की ओर देखना चाहते थे।
‪हमने जो कुछ भी होते हुए देखा है, ‪वह अर्थव्यवस्था की झलक रहा है।
‪और दरअसल, अर्थव्यवस्था से ‪कहीं बढ़कर आर्थिक नीतियों की।
‪प्रधानमंत्री नरसिम्हा राव के ‪प्रेरक नेतृत्व में…
‪कोका-कोला
‪…हमारी सरकार द्वारा आर्थिक नीतियों में ‪तेज़ी से किए गए बदलाव
‪इस मिशन से प्रेरित हैं।
‪भारत फिर से चल पड़ा है। ‪हम भविष्य को बनाकर रहेंगे।
‪उससे पहले हमारे पास स्कूटर का ‪एक ब्रांड और कार के दो ब्रांड थे।
‪जयदीप साहनी - पटकथा लेखक
‪हमें 12 साल तक इंतज़ार करना ‪पड़ता था, बस। ऐसे ही होता था।
‪ऐसा था, जैसे कि रफ़्तार बहुत धीमी थी और…
‪अचानक, उन पाँच-सात सालों में…
‪काजोल - अभिनेत्री
‪…सब कुछ बहुत तेज़ी से आगे बढ़ गया।
‪मोहनलाल सन्स
‪शहरी भारत बहुत तेज़ी से आगे बढ़ रहा था।
‪बाज़ार में विदेशी सामान आ गया था। ‪सफ़र करना बहुत आसान हो गया था।
‪और पैसा आ गया था। लोगों की आमदनी में से ‪खर्च करने के लिए पैसे बच रहे थे।
‪और फिर मूल्य बदलने लगे।
‪औरतें काम करने के लिए निकलने लगीं।
‪अनुपमा चोपड़ा - फ़िल्म पत्रकार
‪"भारतीय क्या है" को लेकर ‪एक पूरा सांस्कृतिक बदलाव होने लगा।
‪सोनी
‪और मुझे लगता है कि नए आयाम खोज रहे थे, ‪हम एक पहचान खोज रहे थे।
‪शायद मैं 14 या 15 साल का था।
‪तो मैं एक फ़िल्म देख रहा था
‪और वह फ़िल्म उस अंग्रेज़ी फ़िल्म की ‪नकल थी, जिसे मैं देख चुका था।
‪और बहुत अजीब है कि मुझे लगा
‪कि मैं ऐसा ही फ़िल्मकार बन जाऊँगा।
‪और इस बात से मैं बहुत डर गया।
‪क्योंकि मैं कुछ भी भारतीय नहीं देखता था,
‪मैं कई हॉलीवुड फ़िल्में देख रहा था।
‪मैं केवल अंग्रेज़ी संगीत सुनता था।
‪मुझे एहसास हुआ ‪कि मैं आम आदमी से कभी नहीं जुड़ पाऊँगा
‪क्योंकि मैं उससे बहुत दूर हूँ।
‪तो मैं खुद पर बहुत अजीब तरीके से ‪"देसी" बनने के लिए दबाव डालने लगा।
‪मेरी दराज़ में ‪अंग्रेज़ी सीडी की भरमार होती थी।
‪ब्रूस स्प्रिंगस्टीन, व्हैम!, ‪आपको पता है कि इस तरह के…
‪मुझे याद है कि मैंने ‪अपनी सारी सीडी उठाईं और उन्हें फेंक दिया।
‪और मैं संगीत वाली दुकान में गया…
‪फ़िल्मयुग की अग्नि - गीतकार : आनंद बक्शी ‪संगीतकार : लक्ष्मीकांत प्यारेलाल
‪…और मैं बिल्कुल नई फ़िल्मों के संगीत की
‪कई नई सीडी ले आया।
‪तो यह एक तरह से ‪खुद को शामिल करना था, यह कहते हुए,
‪"पता है? ‪मैं खुद को भारत में शामिल कराऊँगा।"
‪एक तरह से बतौर सहायक निर्देशक, ‪"चाँदनी" मेरी पहली फ़िल्म थी।
‪पापा तो बहुत बचत करने वाले फ़िल्मकार थे,
‪वह केवल एक मुख्य सहायक निर्देशक रखते थे ‪और वह मैं था, जो कि नया था।
‪वह यश जी के सहायक थे।
‪"चाँदनी" में?
‪-हाँ। ‪-वाकई?
‪पर कोई उन्हें तवज्जो नहीं देता था।
‪-कैमरा। ‪-क्लैप।
‪एक्शन।
‪पापा के सेट पर बहुत व्यस्तता रहती थी
‪क्योंकि वह बहुत तेज़ी से ‪काम करने वाले निर्देशक थे।
‪वह लागत को लेकर सजग रहते थे। ‪वह बहुत जल्दी शूट करते थे।
‪कट। ले रहे हैं! सब वहीं रहने दो।
‪आमतौर पर ‪यहाँ तो तीन-चार सहायक वगैरह होते हैं।
‪नहीं, केवल एक पोशाक वाला बंदा, ‪एक मेकअप वाला बंदा,
‪एक कैमरामैन और एक सहायक।
‪मैं सबका काम खुद ही कर रहा था।
‪क्लैप देता,
‪दौड़कर पोशाक तैयार करवाता, यह करता
‪और रात में मैं बैठकर ‪आगे की तैयारियाँ लिखता।
‪यश चोपड़ा की लम्हे
‪मैं आपसे हमेशा यह पूछना चाहता था, ‪मुझे खुशी है कि यह मौका मिल गया।
‪"लम्हे" कैसे साकार हुई थी?
‪यश चोपड़ा - निर्देशक और निर्माता
‪"लम्हे" तो "चाँदनी" से ‪बहुत पहले साकार हुई थी।
‪लम्हे
‪लम्हे (1991) - निर्देशक : यश चोपड़ा
‪"लम्हे" में मैं पूरी तरह से ‪सहायक निर्देशक था,
‪जहाँ मैंने पहले से लेकर ‪आखिरी फ़्रेम तक काम किया है।
‪वह "लम्हे" में पूरी तरह शामिल थे।
‪अनिल कपूर - अभिनेता
‪स्क्रिप्ट के स्तर पर,
‪उसके साथ ही फ़िल्म के दिखने ‪या कपड़ों के अंदाज़ में।
‪कहानी पहले ही सोची जा चुकी थी?
‪-आपके पास कहानी पहले से ही थी। ‪-एक कहानी लिखी गई थी
‪कि एक लड़के को लड़की से प्यार हो जाता है, ‪लड़की लड़के से उम्र में बड़ी होती है।
‪और लड़की को किसी और से प्यार होता है।
‪जब लड़के को पता चलता है ‪कि वह किसी और से प्यार करती है,
‪वह उस लड़के से शादी कर पाती है ‪और वह उनकी शादी की ज़िम्मेदारी लेता है।
‪एक सुबह उसे पता चलता है
‪कि पल्लवी नाम की लड़की की
‪उसके पति के साथ दुर्घटना हो गई है।
‪और उनकी एक बच्ची बच गई है।
‪इस लड़की की शक्ल ‪अपनी माँ से हूबहू मिलती है।
‪भगवान का मज़ाक भी घटिया होता जा रहा है।
‪अपने हिसाब से ‪बहुत व्यवहारिक मज़ाक किया है।
‪उसे इस इंसान से प्यार हो जाता है।
‪अजीब है कि "लम्हे" बनी, ‪जब पापा ने मुझे कहानी सुनाई,
‪तो मैंने कहा था, "पापा, मत बनाइए, ‪यह इस देश में नहीं चलेगी।"
‪आदित्य ने मुझसे कहा था, ‪"यह ख़तरे से भरी फ़िल्म है।"
‪"आप इसका अंत बदल क्यों नहीं देते?"
‪मैंने कहा, ‪"मैंने अंत के लिए ही तो फ़िल्म बनाई है।"
‪मेरा मानना है कि प्यार में ‪उम्र का कोई सवाल नहीं होता।
‪मेरे हिसाब से ‪प्यार में कोई दीवार नहीं होती।
‪हाँ।
‪और जब मैंने फ़िल्म बनाई, ‪फ़िल्म पूरी होकर रिलीज़ हुई।
‪दर्शकों ने फ़िल्म के ‪करीब 16,000 फ़ुट तक को मान लिया।
‪वे फ़िल्म के साथ थे।
‪वे फ़िल्म के हर पल का मज़ा ले रहे थे।
‪पर आखिरी के 500 फुट, वे पचा नहीं पाए।
‪मुझे "लम्हे" बहुत पसंद है। ‪मेरी पसंद की पाँच फ़िल्मों में से है।
‪करण जौहर - निर्देशक और निर्माता
‪पर फ़िल्म चली ही नहीं। ‪कोई "लम्हे" देखने ही नहीं गया।
‪एक बार मैं आदी के साथ बैठी थी ‪और उन्होंने मुझे बताया था
‪कि उन्हें लगता है ‪कि "लम्हे" में एक दृश्य है,
‪जहाँ आप उस बेटी को देखते हैं, ‪जब वह छोटी होती है…
‪…और वह बात आपको बहुत अटपटी लगती है
‪और आप उसे प्यार में पड़ी एक ‪वयस्क महिला के तौर पर नहीं देख पाते हैं।
‪वह कहते हैं कि अगर वह दृश्य न होता, ‪तो उन्हें लगता है कि फ़िल्म चल जाती।
‪यश चोपड़ा की लम्हे
‪मेरे पिता जी ‪नाकामयाबी को दिल पर ले लेते थे
‪और उससे हम सब पर असर पड़ता था।
‪फ़िल्म बनाने वाले परिवार के लिए ‪फ़िल्म आपकी पहचान होती है।
‪बात पैसों के नुकसान की नहीं होती,
‪बात पहचान की होती है।
‪ऐसा लगता है ‪कि जैसे किसी ने नंगा कर दिया हो।
‪आपको लगता है, ‪"अच्छा, अगर मैं सड़क पर निकला,
‪लोगों को इस फ़िल्म से नफ़रत है, ‪वे आपको पत्थर मारेंगे।"
‪जब आप नाकामयाबी को ‪इतने करीब से और बार-बार देखते हैं,
‪तो शायद यह आपको उस कारोबार में ‪प्रवेश करने के लिए मज़बूत बना देता है,
‪जो इतना अप्रत्याशित होता है।
‪जब आप इतनी लगन से काम करें ‪और उसके बावजूद फ़िल्म कामयाब न हो,
‪तो उस फ़िल्म से मैंने जो सबसे बड़ा ‪सबक सीखा, वह था दिल का टूटना।
‪ज़ाहिर है, यह ऐसी पहली फ़िल्म थी ‪जिसमें मैंने बहुत मेहनत की थी
‪और आपको एहसास होता है कि आप ‪पूरी तरह से दर्शकों के गुलाम होते हैं।
‪वे इसकी परवाह नहीं करेंगे कि फ़िल्म को ‪बनाने के दौरान आपको कितना मज़ा आया,
‪आपने कितने जुनून और अनुशासन से काम किया
‪या आपने कितनी मेहनत से काम किया।
‪उससे कोई फ़र्क नहीं पड़ता।
‪पर्दे पर क्या है? ‪क्या उन्हें समझ में आ रही है?
‪वे उससे आपके बारे में राय बनाएँगे।
‪तो शायद एक तरह से मैं इसमें ढल गया,
‪जहाँ मुझे एहसास हुआ
‪कि मैं कामयाबी को अपने ऊपर ‪बहुत ज़्यादा असर नहीं डालने दूँगा,
‪इसलिए नाकामयाबी भी मुझ पर ‪बहुत ज़्यादा असर नहीं डाल पाएगी।
‪और मुझे लगता है… मुझे नहीं लगता ‪कि उस समय मुझे इसके बारे में एहसास था,
‪पर जब पीछे मुड़कर देखता हूँ, तो मुझे ‪लगता है कि यह बात कहीं न कहीं ज़हन में थी।
‪"लम्हे" के बाद आपने ‪एक और बहुत अलग किस्म की फ़िल्म बनाई।
‪जूही चावला - अभिनेत्री
‪जब यश जी ने "डर" के लिए मुझे फ़ोन किया ‪तो सबसे पहली चीज़ यह लगी।
‪यश राज फ़िल्म्स प्रस्तुत करते हैं डर
‪अभिनीत - सनी देओल
‪मुझे याद है कि मैं ‪घर जाते हुए यह सोच रही थी,
‪"अब किसी दिन यश जी अपना फ़ोन उठाएँगे ‪और मुझे कॉल करके कहेंगे,
‪'माफ़ कीजिए, गलती हो गई थी।
‪हम आपको नहीं ले रहे हैं, ‪किसी और को ले रहे हैं।'"
‪यह ऐसा था कि मैं यकीन ही नहीं कर पा रही थी ‪कि मैं यश चोपड़ा की फ़िल्म में काम करूँगी।
‪श्रीदेवी के बाद, कोई मुझे कैसे ले सकता है।
‪और मैं उस प्रदर्शन की ‪बराबरी कैसे कर पाऊँगी।
‪और यश जी अभी भी ‪अपने हीरो की तलाश कर रहे थे।
‪उन्होंने कुछ कलाकारों पर गौर भी किया था।
‪फिर मैंने इस अभिनेता, ‪शाहरुख़ ख़ान से संपर्क किया।
‪हैलो, मैं अभिमन्यु राय हूँ, ‪आप मुझे अभि बुला सकते हैं।
‪और यह पीटर है, इसे बेवकूफ़ बुला सकते हैं।
‪फ़िल्मी सितारा बनने के लिए ‪मेरी शक्ल पारंपरिक नहीं है,
‪फ़िल्मी सितारा बनने के लिए ‪मेरी चाल-ढाल पारंपरिक नहीं है,
‪फ़िल्मी सितारा बनने के लिए ‪मेरा आधार पारंपरिक नहीं है,
‪फ़िल्मी सितारा बनने के लिए ‪पारंपरिक तरीके से डायलॉग नहीं बोलता,
‪फ़िल्मी सितारा बनने के लिए ‪पारंपरिक किरदार नहीं निभाए हैं।
‪तो ज़रूर इस सबसे हटकर कुछ होगा,
‪जो कि मेरा मानना है ‪कि वह कड़ी मेहनत और लगन है।
‪जब मेरे मैनेजर अंदर आए, ‪तो मैं वाकई बैठकर "लम्हे" देख रहा था।
‪उन्होंने कहा, "दफ़्तर में अभी फ़ोन आया था
‪और श्री यश चोपड़ा आपसे मिलना चाहते हैं।"
‪शाहरुख़ ख़ान - अभिनेता
‪मैंने अपने मन में श्री यश चोपड़ा की ‪एक अलग छवि बना रखी थी।
‪तो मैंने सोचा था
‪कि वह वाकई लंबे, लंबे बालों वाले ‪हिप्पी किस्म के इंसान होंगे,
‪जो बहुत मस्त होंगे ‪और प्यार को जानते होंगे।
‪तो मैं थोड़ा हैरान रह गया था।
‪वह बिल्कुल सरल इंसान थे, बहुत सीधे थे
‪और मेरी कल्पना से बिल्कुल हटकर थे।
‪उन्होंने मुझसे कहा, ‪"मेरे ख़याल से तुम अच्छे अभिनेता हो।
‪और यह बुरे इंसान का किरदार है।"
‪और उन्होंने बहुत ईमानदारी से कहा,
‪"मैं किसी और को लेना चाहता था, ‪वे इसे नहीं करना चाहते।
‪मुझे वाकई लगता है कि यह ‪बहुत अच्छा किरदार है, तुम्हें करना चाहिए।"
‪मैंने कहा, "मैं करूँगा।
‪मैं अच्छे बंदे वाले किरदार नहीं निभाना ‪चाहता। मुझे बुरा बंदा बनना है।"
‪और उसी समय मैंने श्री रॉबर्ट डी नीरो की ‪"केप फ़ियर" देखी थी।
‪और वह आक्रामक फ़िल्म थी।
‪किरन
‪उसमें रोमांस वगैरह सब कुछ था, ‪पर बहुत घटिया किरदार वाली फ़िल्म थी।
‪अगर आज का दौर होता,
‪अगर मैं उस तरह का किरदार करता, ‪तो मैं जेल की सलाखों के पीछे होता।
‪-शाहरुख़ आपको 100 रिहर्सल करने देते हैं। ‪-हाँ।
‪और वह अलग तरह के प्रदर्शन
‪और अलग तरह के दृश्य करना चाहते हैं।
‪जब तक वह या निर्देशक संतुष्ट नहीं हो जाते,
‪-वह हार नहीं मानते। ‪-नहीं मानते।
‪मैंने अमिताभ बच्चन के साथ ‪पाँच-छह फ़िल्मों में काम किया है।
‪और वही लगन दिखी।
‪सच कहूँ, तो "डर" के दौरान,
‪श्री यश चोपड़ा देश के ‪सबसे बड़े निर्देशक थे।
‪मुझे बाहरी जैसा महसूस हुआ, ‪वे लोग बहुत प्यार देते थे।
‪पर फिर भी इस बड़े से सेटअप में
‪मुझे थोड़ा असहज महसूस हुआ।
‪तो जिस इंसान के साथ मेरी दोस्ती हुई,
‪जिससे बात कर सकता था, वह थे आदी।
‪यश राज फ़िल्म्स ‪डर
‪दरअसल, जब मैं श्री यश चोपड़ा जी से ‪पहली बार मिला था,
‪तब मुझे नहीं पता था कि आदी उनके बेटे हैं,
‪यश जी के बगल में ‪एक नौजवान, एक सज्जन खड़े थे।
‪मुझे लगा, "शायद वह उनके ‪मुख्य सहायक निर्देशक होंगे, "
‪या जिसे हम लोग एडी कहते हैं।
‪और इसलिए मैं जिस किरदार को ‪निभाना चाहता था, उसे लेकर कुछ बातें बताईं।
‪बचपन में मेरा एक सहपाठी ‪हुआ करता था, जो हकलाता था
‪और हमने थोड़ा अध्ययन किया, ‪बीबीसी के कुछ वृत्तचित्र वगैरह देखे,
‪जिसमें उन्होंने बताया था कि लोगों का दिमाग ‪एक ख़ास आवाज़ के लिए सचेत हो जाता है।
‪और यह एक तरह का तेज़ करेंट जैसा होता है।
‪तो आप वह शब्द नहीं बोल पाते।
‪और मैं यश जी से इस बात की चर्चा कर रहा था,
‪"मैं आपके लिखे किरदार में ‪हकलाने को आज़माना चाहता हूँ।"
‪और फिर आदी ने वहीं पर सुझाव दिया, कि,
‪"सुनिए, क्योंकि आप ‪किसी आवाज़ के प्रति सचेत होते हैं,
‪तो चलिए उसे उस लड़की के नाम के प्रति सचेत ‪करते हैं, जिसे वह सबसे ज़्यादा चाहता है।"
‪तो मैं केवल किरन शब्द पर हकलाता हूँ।
‪तेरी प्रेमिका का नाम क्या है?
‪किरन।
‪वह केवल एक शब्द के लिए हकलाता था ‪क्योंकि उसके प्रति सचेत होता था।
‪आप शायद अभी भी सुनते होंगे… ‪मैं हकलाता हूँ।
‪मैं बहुत ज़्यादा हकलाता था।
‪यहाँ तक कि उनके सहायक निर्देशक भी राज़ी थे
‪और साथ देते लगा और उन्होंने कहा, ‪"इनके साथ काम करने में बहुत मज़ा आएगा।"
‪यश जी इतना बड़ा नाम थे ‪कि कलाकार उनसे डरते थे।
‪महेन वकील - भूतपूर्व कार्यकारी निर्माता, ‪यश राज फ़िल्म्स
‪और वे यश जी से अपनी बात नहीं कह पाते थे।
‪आदी के साथ वे ऐसा कर सकते थे।
‪हाँ, जब यश जी की तरह ‪कोई 40 या 50 सालों तक काम कर चुका हो,
‪तो वह बैठकर किसी किरदार के
‪असली वजूद वाली कहानी नहीं सुनता।
‪"चलिए, रहने दीजिए।"
‪पर उस नौजवान के साथ मैं बैठकर
‪अभिनय की अपनी सारी समझ साझा कर सकता था।
‪और वह उसका हिस्सा होते थे
‪और किरदार के बारे में ‪छद्म बुद्धिजीवी वाली बातें और…
‪और मेरे पास शानदार बेवकूफ़ी भरे ख़याल थे।
‪मुझे याद है कि मैंने ‪एक बार जाकर आदी से कहा,
‪"क्या मैं उल्टा लटककर ‪यह फ़ोन कर सकता हूँ?"
‪"हाँ, पर मैं… पापा नहीं मानेंगे।"
‪तो हम छन्नी जैसे थे।
‪और कभी-कभी वह आकर मुझसे कहते थे,
‪"मुझे लगता है ‪कि पापा इसका क्लोज़-अप नहीं लेंगे।
‪पर आपने बहुत अच्छा किया।"
‪तो आप सलाह दीजिए, ‪अगर मैं कहूँगा, तो मुझे मना कर देंगे।"
‪तो हम एक तरह की छन्नी थे, ‪जो यश जी को लेकर एक-दूसरे की मदद करते थे।
‪कभी-कभी आदी आकर क्लैप देते थे।
‪"दूसरा टेक ज़्यादा बेहतर था। ‪वैसा ही कीजिए।"
‪तो उनके साथ हम अलग से भी काम कर रहे थे।
‪मतलब, हम अपनी भी फ़िल्म बना रहे थे।
‪उसी समय आदी ने ‪शाहरुख़ खान को प्रभावित किया।
‪जब शाहरुख़ ख़ान ने उन्हें काम करते देखा,
‪मतलब दृश्य समझाते
‪और इतनी दिलचस्पी वगैरह लेते देखा।
‪तो उन्होंने उसी फ़िल्म में कह दिया था, ‪"आदी, एक दिन हम लोग साथ में काम करेंगे।"
‪"डर" बहुत कामयाब रही। लोगों को पसंद आई।
‪और लोग चाकुओं से ‪अपने सीने पर अपनी प्रेमिकाओं के
‪नाम लिखने लगे। ‪और यह काफ़ी चलन में आ गया था।
‪और मैं जहाँ भी जाता था, ‪लोग मुझसे कहते थे, "आय लव यू, किरन।"
‪और यह काफ़ी चलन में आ गया।
‪तो आदी ने "डर" का ट्रेलर बनाया, ठीक है?
‪और उस समय फ़िल्मों के लिए ‪लोग ट्रेलर नहीं बनाते थे।
‪पर मुझे याद है कि वह ट्रेलर ‪पूरी तरह से अनोखा काम था।
‪किसी ने नहीं किया था।
‪और वह सब बहुत ही ‪नाटकीय संगीत पर किया गया था,
‪वह… और सारा ड्रामा उसी में हो रहा है।
‪और मैंने सोचा, ‪"मैंने इससे पहले ऐसा कुछ नहीं देखा है।"
‪और मुझे लगता है ‪कि "डर" में उन्हें अपनी आवाज़ मिली।
‪और वह ट्रेलर…
‪पता नहीं, मुझे यह कहना चाहिए या नहीं।
‪पर मेरे पति, ‪जो कभी इतनी कूटनीति नहीं करते,
‪दरअसल, उन्होंने फ़िल्म के बाद आदी से कहा,
‪"आदी, ट्रेलर तो फ़िल्म से कहीं अच्छा था।"
‪यह बहुत साफ़ था कि अब ‪एक पीढ़ी में बदलाव होने जा रहा था।
‪डर - एक हिंसक प्रेम कहानी
‪तो पापा कभी कारोबारी नहीं थे।
‪वह हमेशा पहले एक निर्देशक, ‪फिर निर्माता होते थे।
‪पापा का नज़रिया बिल्कुल सरल था।
‪वह केवल वही फ़िल्में बनाते थे, ‪जो वह बनाना चाहते थे।
‪और जब तक वह किसी और के पैसे पर
‪फ़िल्म बना पा रहे थे,
‪वह फ़ायदा साझा करके खुश थे ‪और भले ही उन्हें कम फ़ायदा मिले।
‪जब एक इंसान इस तरह से काम करता है, ‪तो वह सुरक्षित तरीके से बढ़ रहा होता है।
‪और सुरक्षित तरीके से इसलिए बढ़े ‪क्योंकि उन्होंने सब खुद हासिल किया है,
‪उन्होंने बहुत मेहनत से पैसा कमाया है।
‪यही सबसे बड़ा अंतर होता था
‪कि मैं कभी पैसे की बचत के बारे में ‪नहीं सोचता था या "अगर यह न चला तो?"
‪मेरे दिमाग में यह कभी नहीं आता था
‪क्योंकि मैं अमीर घर का लड़का था,
‪जिसे लगता था कि हम और बेहतर कर सकते हैं।
‪तो मुझे याद है, जब मेरे पिता जी ने मुझसे ‪कहा था, "तुम निर्देशन के लिए तैयार हो।"
‪मैंने कहा, ‪"पापा, मैं उस दिन निर्देशन करूँगा
‪जिस दिन आप फ़िल्म में ‪100 प्रतिशत पैसा डालने को तैयार हों।"
‪उन्होंने कहा, "क्यों? मेरा मतलब ‪तुम्हें इससे क्या फ़र्क पड़ता है?
‪तुम मुझसे यह कह भी क्यों रहे हो?"
‪मैंने कहा, "नहीं, मैं बस यह नहीं चाहता ‪कि मेरी बनाई चीज़ का मालिक कोई और हो।"
‪और यह बहुत अजीब है, ‪पर उस एक फ़ैसले ने हमें बदलकर रख दिया।
‪क्योंकि ज़रा सोचिए, अगर हमें "डीडीएलजे" की ‪50 प्रतिशत आमदनी साझा करनी पड़ती,
‪तो मुझे नहीं लगता है कि हम आज यहाँ होते।
‪भारतीय सिनेमा के इतिहास में ‪सबसे लंबे समय तक चलने वाली फ़िल्म
‪पहला मसौदा - दिलवाले दुल्हनिया ले जाएँगे
‪यश जी और मैं ‪अमरीकी दूतावास के एक कार्यक्रम में थे।
‪उन्होंने "दिलवाले दुल्हनिया" को ‪शूट करना नहीं शुरू किया था।
‪तो उन्होंने मुझे एक किनारे बुलाया और कहा,
‪यश जी ने मुझसे शिकायत की, ‪"हमने भी बहुत फ़िल्में बनाई हैं,
‪यश राज फ़िल्म्स ‪दिलवाले दुल्हनिया ले जाएँगे
‪मुझे अब भी याद है, जब आदी ने पहली बार ‪"दिलवाले" की स्क्रिप्ट सुनाई थी।
‪मुझे याद है कि तीन घंटे तक कहानी सुनाई थी।
‪और फिर एक ठहराव था, एक शांति थी।
‪अनुपम खेर - अभिनेता
‪और यश जी ने मेरी तरफ़ इस भाव के साथ देखा,
‪"यह क्या हो रहा है?"
‪सच कहूँ, तो मुझे सिमरन के साथ ‪बिल्कुल भी जुड़ाव महसूस नहीं हुआ।
‪वह बहुत आज्ञाकारी, प्यारी और अच्छी थी।
‪सिमरन कमान संभालती है और अपनी डायरी से
‪अपने सपनों के ‪राजकुमार के बारे में पढ़ने लगती है।
‪मैं वैसी बिल्कुल भी नहीं थी।
‪उन्हें बाकी सारे लेखकों से ‪बहुत फ़ीकी प्रतिक्रिया मिली थी।
‪ऋतिक रोशन - अभिनेता
‪उन्हें स्क्रिप्ट को दोबारा देखकर ‪खुद से पूछना पड़ा कि वह सही थे या नहीं।
‪पर आदी तो आदी थे, ‪जो चाहते थे, वही कर रहे थे
‪और उन्हें किसी तरह का कोई डर नहीं था।
‪तो भले ही उन्हें लोगों की ‪प्रतिक्रिया फ़ीकी मिली,
‪उन्होंने कहा, "मुझे यह बनानी है, ‪मुझे इस पर यकीन है।"
‪और मुझे बहुत गुस्सा आता था,
‪"आपको अंदाज़ा भी नहीं है कि यह ‪क्या करने जा रहे हैं। मैं असहमत हूँ।"
‪मैंने इतना ज़ोर देकर नहीं कहा था।
‪क्योंकि ये सब लोग ‪इंडस्ट्री के बहुत बड़े-बड़े लोग थे।
‪और मैं चुपचाप तरीके से कह रहा था,
‪"इन लोगों को एक सबक मिलने वाला है।"
‪हम सभी बैठे थे और उन्होंने हमसे कहा
‪कि वह अगले दिन ‪शाहरुख़ से मिलने जा रहे हैं।
‪वह कहते हैं, ‪"अगर शाहरुख़ ने हामी नहीं भरी तो?"
‪मनीष मल्होत्रा - पोशाक और फ़ैशन डिज़ाइनर
‪मैंने आदी से कहा, "पता है, मुझे लग रहा है ‪कि कहीं न कहीं आपने मुझे बेवकूफ़ बनाया है।
‪आपने मुझे 'डर' नाम की फ़िल्म में ‪किरदार निभाने के लिए बुलाया।
‪और मैं उसमें एक्शन कर रहा हूँ, ‪दौड़ रहा हूँ, बंदूकें वगैरह चला रहा हूँ।"
‪मुझे लगने लगा था, "अब यही मेरा रास्ता है।"
‪कि अब मैं एक्शन हीरो रहूँगा।
‪और फिर बिना मुझे एहसास कराए, बहुत चुपके से
‪उन्होंने मुझे एक प्रेमी में बदल दिया।
‪तो मैं शाहरुख़ के साथ ‪"डर" में काम कर रहा था
‪और दरअसल, मैंने महसूस किया कि शाहरुख़
‪बहुत नरम दिल के और बहुत अच्छे इंसान हैं।
‪पर वह मर्द होने का दिखावा करते हैं ‪और उन्हें एक्शन वगैरह पसंद है…
‪पर वह वैसे नहीं हैं।
‪मैं बहुत ही अप्रत्याशित ‪और रोमांटिक हीरो की तलाश कर रहा था।
‪और मुझे लगा कि शाहरुख़ "डर" ‪और "बाज़ीगर" वाले वह इंसान हैं,
‪जो किसी लड़की को छत से फेंक सकता है, ‪वह थोड़ा बेसब्र किस्म के हैं।
‪तो जब मैं "दिलवाले" लिख रहा था, ‪तो एक तरह से मैंने उनकी ही कल्पना की थी।
‪आदी अपने सहायक निर्देशक, ‪करण जौहर के साथ आए
‪और मुझे ‪"दिलवाले दुल्हनिया" की कहानी सुनाई।
‪और मैं हैरान रह गया था। ‪मुझे समझ में नहीं आया कि क्या कहूँ।
‪जब हम साथ में काम कर रहे थे, ‪तो हमने कई फ़िल्मों और ख़यालों के बारे में
‪चर्चा की थी और मैंने उन्हें एक्शन की सोच ‪बताई थी और उन्हें पसंद आई थी।
‪उन्हें लगा कि मैं उनके लिए वही लाया था।
‪हम तो केवल ‪एक्शन फ़िल्मों की बातें करते थे।
‪कुछ इस तरह से,
‪और इस एक्शन फ़िल्म में ख़ून निकलेगा
‪और मार-धाड़ वगैरह होगी।
‪और उन्होंने मुझे एक प्यारी सी, ‪जज़्बाती फ़िल्म की कहानी सुनाई,
‪जो एक ऐसे बंदे की थी जो प्यार करता है… ‪लड़की के साथ भागता तक नहीं है।
‪वह कहता है, "नहीं, सुनो, ‪अगर तुम्हारे माता-पिता राज़ी न हों,
‪तो घर पर बैठकर उनसे गुज़ारिश करते हैं।
‪तुमसे मरते दम तक प्यार करूँगा, ‪पर उनके खिलाफ़ नहीं…"
‪मैंने कहा, "यह क्या है? ‪ये लोग मुझे कैसी फ़िल्म सुना रहे हैं?"
‪मुझे समझ में नहीं आ रहा था ‪कि पिछले छह महीनों में उन्हें क्या हो गया।
‪तो मैं उन्हें बस देखता रहा।
‪मैंने कहा, "बहुत अच्छी है। ‪प्यारी है, बढ़िया।"
‪अच्छा लगता है कि दिन भर व्यस्त रहता हूँ,
‪थक जाता हूँ, ‪मेरा बदन दर्द होता है और इसमें दर्द…
‪मुझे लगता है कि आदी ने जाकर यश जी को ‪बताया होगा कि मुझे फ़िल्म पसंद नहीं आई।
‪मैंने कहा, "पसंद या नापसंद करने की बात ‪नहीं थी। ऐसी फ़िल्म नहीं सुनना चाहता था।"
‪और उन्होंने कहा, "नहीं, भरोसा कीजिए।"
‪वह हमेशा ऐसा कहा करते थे,
‪"आपकी आँखों में एक बात है ‪जिसे एक्शन पर बर्बाद नहीं कर सकते।"
‪शाहरुख़ ऐसे ही हैं, ‪उन्हें मना करना नहीं आता।
‪तो मुझे लगता है ‪कि कम से कम एक या दो महीने के लिए
‪मैं उनके अलग-अलग सेट पर हर हफ़्ते
‪या दो-तीन दिनों में जाता रहा।
‪वह मुझसे हमेशा अच्छा बर्ताव करते। ‪पर वह हामी नहीं भर रहे थे।
‪निजी तौर पर मैं बहुत शर्मीला हूँ। ‪रोमांस के मामले में थोड़ा कमज़ोर हूँ।
‪और मैं अक्सर उस तरह के ‪रोमांस में यकीन भी नहीं रखता।
‪मुझे कभी नहीं लगा था कि मैं ‪रोमांटिक अंदाज़ में गाना गा सकता हूँ।
‪तो मुझे समझ में नहीं आ रहा था ‪कि मैं रोमांटिक हीरो क्यों हूँ।
‪-सुनिए। ‪-ज़रा रुकिए।
‪अब मेरे सब्र का बाँध टूट रहा था।
‪उन्हें मना करना नहीं आता।
‪तो क्या मुझे आगे बढ़ जाना चाहिए?
‪तो मुझे घटना बहुत अच्छे से याद है,
‪यह वाकया "त्रिमूर्ति" के सेट पर हुआ था।
‪जब वह बाहर आते हैं, ‪तो वहाँ तस्वीरे खींचने के लिए
‪कई लोग इकट्ठा हुए थे…
‪वहाँ पर एक बहुत बूढ़ी महिला थीं, ‪जो काफ़ी कमज़ोर थीं। मतलब वाकई…
‪मेरे हिसाब से वह 80 की रही होंगी।
‪उन्होंने कहा,
‪पंद्रह मिनट बाद शाहरुख़ ‪और मैं एक कोने में खड़े थे।
‪और मैंने उनसे कहा, "देखिए, ‪मुझे लगता है कि आप हिचकिचा रहे हैं।
‪और आप मुझे मना नहीं कर पा रहे हैं।
‪आप चाहें तो साफ़-साफ़ मना कर दें
‪और इसमें मुझे कतई बुरा नहीं लगेगा।
‪पर मैं आपको यह सलाह दूँगा ‪कि प्रेम कहानी कभी न करने की बात कहकर
‪हमेशा के लिए दरवाज़े बंद मत कीजिए।
‪क्योंकि इस देश में
‪एक सुपर स्टार वही इंसान हो सकता है
‪जो हर माँ का बेटा,
‪हर बहन का भाई और कॉलेज जाने वाली ‪हर लड़की की चाहत होगा।
‪और आपने उस महिला को अभी जो भी कहते सुना,
‪वह आपके लिए उसके दिल का प्यार बोल रहा था।
‪पर वह आपकी एक अलग छवि देखती है ‪और उसे वह छवि मिल नहीं रही है।"
‪और मुझे लगता है कि इस बात का ‪उन पर असर हुआ और यह बात उनके मन में
‪घर कर गई।
‪और जब हम अगली बार मिले, ‪तो उन्होंने कहा, "हाँ, चलिए इसे करते हैं।"
‪मेरी स्कूल की पढ़ाई पूरी हो चुकी थी ‪और मैं एक रिश्ते में था,
‪पर हमारा रिश्ता टूटने की कगार पर था।
‪उदय चोपड़ा - अभिनेता और निर्माता
‪और वह आगे पढ़ने के लिए बॉस्टन जा रही थी।
‪और मैं उसे भुला नहीं पाया था।
‪तो मैंने सोचा, ‪"शायद मैं भी आगे और पढ़ूँगा।
‪मैं भी बॉस्टन जाऊँगा।
‪हैलो, मैं आ गया। ‪उसी स्कूल में, " वगैरह-वगैरह।
‪और तभी एक दिन सुबह-सुबह मुझे फ़ोन आता है।
‪तो दरअसल, अपने दल के लिए मैंने ‪सबसे पहला फ़ोन अपने भाई को मिलाया था।
‪जब पिता जी फ़ोन करके जगा देते, ‪तब भी बुरा लगता था,
‪पापा ने फ़ोन किया ‪और कहा, "पापा बोल रहा हूँ।
‪उदय, मुझे तुम्हें बताना है
‪कि आदी अपनी पहली फ़िल्म, ‪'दिलवाले दुल्हनिया ले जाएँगे' बना रहा है,
‪इस वक्त उसने काम करने के लिए ‪केवल दो लोगों की माँग की है।
‪एक तो करण जौहर है और दूसरे तुम हो।"
‪और सच कहूँ, तो मैं अच्छा सहायक नहीं था। ‪मैं नहीं जानता कि सेट पर क्या हो रहा था।
‪शायद मैं 17 या 18 साल का रहा हूँगा।
‪मैं जाकर लड़कियों से मिलना चाहता था।
‪मैं सुबह से लेकर रात तक ‪काम नहीं करना चाहता था।
‪जब मैंने पहली बार सुना, तो मुझे लगा… ‪"वह मुझे क्यों चाहते हैं?"
‪मतलब…
‪पता नहीं क्यों, ‪अपने आसपास मुझे अपने लोग चाहिए थे।
‪उदय बहुत मस्त इंसान था और वह ‪पश्चिमी संस्कृति को अच्छी तरह जानता था।
‪और मैं ऐसी फ़िल्म में हाथ आज़मा रहा था,
‪जो दोनों तरह की दुनिया में ‪पैर पसारे हुए थी।
‪एक तरह से बहुत साधारण सी मदद जैसे,
‪"मुझे हार्ली-डेविडसन की जैकेट चाहिए, "
‪उदय को पता होगा कि मुझे क्या चाहिए, ‪मुझे नहीं लाना पड़ेगा।
‪आदी ने फ़ोन किया और कहा,
‪"उदय, मैं चाहता हूँ ‪कि शाहरुख़ 'ग्रीस' जैसे मस्त अंदाज़ में
‪दिखें, उनके पास अपनी चमड़े की ‪जैकेट और बाकी चीज़ें हों।"
‪तो मैंने कहा, "हाँ।"
‪फिर मेरे दोस्त ने कहा, ‪"हार्ली-डेविडसन की एक दुकान है।
‪हम वहाँ से जैकेट खरीद सकते हैं।" ‪तो मैंने कहा, "ठीक है, बढ़िया।"
‪मुझे लगता है कि मैंने वह जैकेट पहनी भी थी
‪और पहनकर ही भारत लेकर आया था।
‪क्योंकि वह इतनी बड़ी थी ‪कि मेरे सूटकेस में नहीं समा रही थी।
‪तो मैंने सोचा, ‪"मैं इसे पहनकर भारत ले जाऊँगा
‪और फिर शाहरुख़ इस्तेमाल कर सकते हैं।"
‪उन्होंने अपने पिता के लिए एक शर्त रखी।
‪"मुझे सेट पर उम्रदराज़ इंसान नहीं चाहिए।"
‪केवल मुझे रखा गया था।
‪देखिए, फिर से कहूँगा, उस वक्त,
‪बहुत पुराने तौर-तरीकों से ‪हिंदी फ़िल्म बनाने की कला से बदलाव लाकर
‪आज के मौजूदा तौर-तरीकों को ‪अपनाने की प्रक्रिया चल रही थी।
‪सेट पर बहुत ज़्यादा ‪नौजवान लोग नहीं होते थे।
‪उससे पहले, मतलब पापा के दौर में, ‪स्क्रिप्ट उर्दू में लिखी जाती थीं।
‪और बचपन में हम उर्दू सीख भी रहे थे।
‪तो मुझे लगता है कि आदी को यह एहसास हुआ,
‪"अगर मुझे वाकई एक युवा फ़िल्म बनानी है,
‪जो मेरे दिल से बनी हो, ‪तो मुझे सेट पर नौजवान लोग चाहिए।"
‪मुझे तस्वीरें खींचना पसंद नहीं है। ‪यार, किसी के लिए तस्वीरें नहीं खींचूँगी।
‪समझे?
‪उनके मुझे अपने सहायक के रूप में ‪चाहत रखने भर से मुझे लगा,
‪"ठीक है, " महसूस हुआ कि मेरी अहमियत है, ‪मुझे लगा, "ठीक है, चलो इसे करते हैं।
‪उस लड़की को भूल जाते हैं।"
‪वैसे भी, तब तक ‪वह किसी और बंदे को डेट कर रही थी।
‪-रिकॉर्ड कर रहे हो? ‪-हाँ।
‪ठीक है, देवियो और सज्जनो,
‪"दिलवाले दुल्हनिया ले जाएँगे" ‪चैनल में स्वागत है।
‪वह रहे शाहरुख़ खान,
‪सारी भीड़ उनके ही ‪पास जमा है। वह हमारे सितारे हैं।
‪वह चमक।
‪-और गोविंद, मकसूद। ‪-यह स्पेशल इफ़ेक्ट है।
‪जब मैं ऐसे कर रहा हूँ, तो इन्हें दिखाओ।
‪पर मुझे नहीं करना है।
‪वैसे, वे मार-धाड़ करने वाले लोग हैं।
‪मेरे पास अपनी पहली फ़िल्म से ज़्यादा
‪"दिलवाले" की यादें हैं।
‪-कुछ कीजिए। ‪-हैलो!
‪तुम निर्देशक हो।
‪आप "बरसात" के राज कपूर जैसे लग रहे हैं।
‪करन और मेरी दोस्ती '93 में हुई।
‪वह दक्षिण बम्बई के पारंपरिक परिवार से थे।
‪अंग्रेज़ी बहुत बोलते थे।
‪और उन्हें देखने पर आपको ऐसा लगेगा ‪कि वह "हिंदी फ़िल्म" नहीं करेंगे।
‪आदी, हम आपको करण की ‪फ़िल्म का खलनायक बनाना चाहते हैं।
‪और पेश है, ‪एक नया खलनायक, श्री आदित्य चोपड़ा।
‪उनके पिता नहीं चाहते थे ‪कि वह फ़िल्म में आएँ,
‪तो वह डिज़ाइनर बनने के ‪कोर्स के लिए पेरिस जाने वाले थे।
‪-ए, ये क्या हिला रहा है? ‪-पार्टी का न्योता है।
‪"यूरेल पेरिस में एक डिनर और डांस में भाग ‪लेने के लिए आपको सादर आमंत्रित करता है।"
‪पेरिस में? वाह!
‪जब हम कहानी के ‪ख़यालों पर चर्चा कर रहे होते थे,
‪वह बहुत दिलचस्पी के साथ ‪प्रतिक्रिया करते थे,
‪कभी-कभी बहुत अच्छे सुझाव होते थे।
‪अंकल, मुझे बीयर मिल सकती है?
‪माफ़ करना, दुकान बंद होने का ‪समय है। कल आना।
‪मुझे लगता था, "उनकी बुद्धि बहुत तेज़ है।"
‪और मुझे याद है कि मैंने उनसे कहा था, ‪"करण, आपको फ़िल्मों में होना चाहिए।
‪आप गलत पेशा चुन रहे हैं।"
‪उन्होंने न जाने के लिए मुझे मनाया था।
‪उन्होंने कहा, "आप एक फ़िल्मकार हैं, ‪आप इससे भाग क्यों रहे हैं?
‪और 'दिलवाले दुल्हनिया ले जाएँगे' में ‪आप मेरे सहायक क्यों नहीं बन जाते?"
‪उदय मुझसे बेहतर थे।
‪मैं काफ़ी हद तक बेकार था।
‪कट।
‪मैं आदी के लिए ‪रचनात्मकता लाने वाले बल जैसा था,
‪मैं विषय के मामले में ‪उनके साथ कंधे से कंधा मिलाकर खड़ा रहता था।
‪पर सेट पर चीज़ें लाने-ले जाने, ‪तौर-तरीकों, रोज़ की भाग-दौड़ में
‪मैं फिसड्डी था, बेकार था।
‪पूरी रोशनी करो!
‪-करण! ‪-तैयार हो जाइए।
‪हालाँकि आदी फ़िल्म के निर्देशक थे, ‪पर वह लाजवाब सहायक थे।
‪कैसा लग रहा है, आदी?
‪वह बस हमें देखते थे, ‪हमारी बकवास पर बरसते थे
‪और बाहर जाकर सब खुद ही कर लेते थे।
‪महान निर्देशक, इकलौते होनहार इंसान…
‪वह सेट पर सब काम करते थे,
‪एक बार मेरा छाता पकड़ने से लेकर
‪मेरे बाल सँवारने तक। तो…
‪मेरे लिए, यह एक साथ में ‪चलने वाली फ़िल्म जैसा है।
‪कट!
‪जब मैंने यह शॉट देखा, ‪जिसमें मैं खेत में बैठी थी,
‪मैंने सोचा, "हे भगवान।" ‪हवा को तो इस तरफ़ से बहना था,
‪पर हवा गलत दिशा में बह रही थी।
‪और वहाँ बहुत गर्मी थी।
‪किसी को यकीन नहीं हुआ ‪कि यह स्विट्ज़रलैंड था।
‪यश जी का सेट पर होना
‪अपने आप में एक बहुत बड़ी बात थी।
‪यह फ़िल्म देखकर ‪आपको अपनी जवानी याद आती है?
‪-जवानी? मैं जवान हूँ। ‪-150 साल पहले।
‪अच्छा, माफ़ कीजिए।
‪-मैंने ज़िंदगी बहुत पहले शुरू कर दी। ‪-अच्छा।
‪जब आप स्कूल जाने लगे थे, मैंने उस दिन ‪फ़िल्म का निर्देशन शुरू कर दिया।
‪अच्छा।
‪तो आखिरकार फ़िल्म का ‪निर्देशन करना आप कब सीखने वाले हैं?
‪-शायद मुझे थोड़ा और वक्त लगेगा। ‪-अच्छा।
‪यह बहुत ही प्यारा रिश्ता है,
‪आप देखते हैं कि पिता-बेटा, ‪दोनों बहुत ही बेहतरीन…
‪क्या कहते हैं…
‪उन्हें प्रतिभावान कहना भी कम होगा।
‪यश जी, इस फ़िल्म के बारे में ‪आपको क्या लगता है?
‪कौन सी फ़िल्म?
‪"दिलवाले दुल्हनिया ले जाएँगे।"
‪यह बहुत अच्छी फ़िल्म साबित होगी।
‪-अच्छा? ‪-हाँ।
‪शायद दोनों एक-दूसरे की ‪प्रतिभा की इज़्ज़त करते हैं।
‪पर पिता-बेटे में कुछ दिक्कत तो होती है
‪अगर मैं ऐसा कहूँ कि पता है…
‪सेट पर निर्देशक के रूप में ‪दोनों बहुत अलग हैं।
‪यश जी कभी दोबारा टेक नहीं लेते थे।
‪और सेट पर यश जी ‪और आदी का झगड़ा इसी बात पर होता था।
‪उनसे पूछते थे, ‪"फिर से टेक क्यों ले रहे हो?"
‪तो वह कहते, ‪"मैं सुरक्षा के कारण ले रहा हूँ।"
‪"तुम आग बुझाने वाले हो क्या ‪जो तुम्हें सुरक्षा चाहिए?"
‪"आग बुझाने वाले हो?"
‪वह साथ में शॉट है, है न? कलाकारों के साथ?
‪मैंने देखा था कि कभी-कभी ‪यश अंकल आदी को लेकर परेशान रहते थे।
‪मुझे याद है कि हम ‪शूट कर रहे थे और आदी ने तय किया
‪कि वह यश चोपड़ा की ‪पुरानी शैली से कुछ अलग करें
‪और काजोल को शिफ़ॉन की बजाय, ‪रेशम की साड़ी दे दें।
‪क्योंकि वह नहीं चाहते थे कि यह दृश्य ‪यश चोपड़ा के दृश्य जैसा लगे।
‪पूरी आधुनिकता भारतीय पोशाकों में दिखती है,
‪तो चाहे बगैर निश्चित आकार का ‪टॉप हो या लहँगा हो
‪या फिर रंग की बात हो ‪या कंधे से हटकर पोशाक हो।
‪और मैं बहुत परेशान ‪यश चोपड़ा को देख रहा था,
‪जो सोच रहे थे, "यह कपड़ा उड़ेगा ही नहीं।
‪और अगर यह उड़ेगा नहीं, ‪तो यह ख़ूबसूरत नहीं लगेगा।"
‪और मैं कहता, "यश अंकल, मैं बहुत कोशिश ‪कर रहा हूँ, पर मेरी सुन ही नहीं रहे हैं।"
‪आप हमारे ‪नए निर्देशक के बारे में क्या कहेंगे?
‪वह अच्छे हैं।
‪वह मुझे एक बंदे की याद दिलाते हैं, जिनके ‪साथ मैंने काम किया था, उनका नाम स्टीवन…
‪-कौन स्टीवन? ‪-शाहरुख़।
‪लोग उन्हें "स्पीलबर्ग" कहते हैं।
‪उनके शूट करने की शैली बिल्कुल अलग है।
‪किसी सीन को तैयार करने की ‪उनकी मान्यताएँ बहुत अलग हैं।
‪आदी बोलने वाले निर्देशक हैं।
‪आदी हमेशा लाइन के मुताबिक चलते हैं।
‪"आप चूक गए।"
‪"आदी, वह अहम नहीं था। क्या हम…"
‪"नहीं, कर दो, यार। ‪उसे लिखने के पीछे एक वजह थी।"
‪पर अगर आप यश जी से कहें, ‪"मैं एक लाइन भूल गया।"
‪"मुझे कमी नहीं लगी। अहम नहीं रही होगी।"
‪दोनों के बीच में सबसे बड़ा अंतर यह था ‪कि जब भी आप यश अंकल के सेट पर जाएँ,
‪तो वह अपना काम रोककर ‪आपसे मिलने आते थे और बात करते थे।
‪"आइए, बैठिए।" वगैरह-वगैरह।
‪अभिषेक बच्चन - अभिनेता
‪मैं पहले दिन गया ‪और अंदर जाकर मैंने आदी को देखा,
‪मुझे उम्मीद थी, "स्वागत है!" ‪और उन्होंने कहा, "कैसे आना हुआ?"
‪मैंने कहा, "अच्छा। ‪माफ़ कीजिए, मैं जा रहा हूँ।"
‪वह उस तरह के इंसान हैं, जो लंच के दौरान
‪कोने में बैठकर अपनी मूँछ चबाएँगे ‪और कलाकारों को देखकर सोचेंगे,
‪"आप खा क्यों रहे हैं, ‪जबकि आपको काम पर होना चाहिए?"
‪वह सनकी किस्म के हैं।
‪हाँ, वह सेट पर बहुत गुस्सा करते थे।
‪हमने उनका मज़ाक उड़ाया है ‪और उनकी टाँग खींची है।
‪हमने उनके गैर-मौजूद बाल खींचे हैं।
‪वह आराम से हैं, जैसे कि उन्होंने ‪कैमरे पर गौर नहीं किया है।
‪पर वह कैमरे के सामने सतर्क रहते हैं।
‪आप उनकी घबराहट का अंदाज़ा ‪इस बात से लगा सकते हैं
‪कि आँखों पर उंगलियाँ फेर रहे हैं।
‪और अब वह मुझे किसी भी पल मार सकते हैं।
‪पर मुझे लगता है ‪कि मुझे इंतज़ार करना चाहिए।
‪अभी भी वक्त है। ‪हाँ, उन्होंने मुस्कुरा दिया।
‪उन्होंने मुस्कुरा दिया।
‪आप उनकी तरफ़ देख रहे हैं ‪और वह आत्मविश्वास जगाते हैं।
‪आदी को दृश्य समझाना ‪बहुत ख़ूबसूरती से आता है।
‪वह अभिनय करके दिखाते हैं। ‪आजकल के निर्देशक ऐसा नहीं करते।
‪क्योंकि वह जो करते हैं, उसमें खो जाते हैं।
‪और उनके निर्देशन की ‪टिप्पणियाँ कमाल की हैं।
‪उन्हें आपको समझाना आता है।
‪और मुझे बताया जाना पसंद है। शायद एक ‪अभिनेत्री हमेशा पक्का करना चाहती है।
‪"दिलवाले" लगभग 90 प्रतिशत स्क्रिप्ट के ‪मुताबिक बनाई गई थी।
‪जो एक नए निर्देशक के लिए ‪काफ़ी कुछ बयान करता है,
‪एक ऐसे इंसान के लिए जिसमें… ‪और सब कुछ बिल्कुल स्पष्ट था।
‪सेट पर कभी कोई उलझन नहीं होती थी,
‪"हम क्या कर रहे हैं, ‪हम इसे कैसे शूट करेंगे?"
‪"दिलवाले दुल्हनिया" को दिल से बनाया ‪गया था। वह किसी की पहली फ़िल्म जैसी थी।
‪उसमें मर्म को छूने वाली बात है, ‪उस पर काफ़ी हद तक यकीन किया जा सकता है।
‪और मैं आपको यह बता दूँ ‪कि आखिरी एक्शन दृश्य को
‪मैंने ज़बरदस्ती फ़िल्म में रखवाया है।
‪अनुपम खेर को शूट के लिए आना था। ‪वह ट्रैफ़िक जाम में फँस गए।
‪मैं यश जी और आदी के पास गया और मैंने कहा,
‪"प्लीज़, मेरे लिए कम से कम ‪एक एक्शन दृश्य रखेंगे?"
‪"ऐसा नहीं… इसकी कोई ज़रूरत नहीं है।"
‪"प्लीज़ मुझे शूट कर लेने दीजिए, ‪आप काट दीजिएगा।"
‪उन्होंने कहा, "अच्छा।" ‪यश जी ने कहा, "ठीक है।"
‪मुझे बहुत चाहते थे, ‪कहा, "आपके पास एक घंटा है।"
‪एक घंटे बाद कहते हैं, ‪"हो गया, बस। अब खुश हैं?
‪ठीक है, अब हम ‪अपनी फ़िल्म बनाना जारी रखते हैं।"
‪सालों बाद भी, शायद मेरे मन में ‪आदी को लेकर यह कसक रह गई
‪कि उन्होंने मुझे लेकर ‪कोई एक्शन फ़िल्म नहीं बनाई।
‪उन्होंने मुझे एक प्रेमी बना दिया, तो मैं…
‪इस इंटरव्यू के बाद उन्हें फ़ोन करूँगा ‪और कहूँगा, "वह फ़िल्म कहाँ है?"
‪मुझे याद है, मैंने चंडीगढ़ के ‪सेक्टर 17 वाले नीलम सिनेमा में देखा था।
‪उस दिन रविवार था। हाउसफ़ुल शो था।
‪आयुष्मान खुराना - अभिनेता
‪और मुझे लगा कि जैसे मैं फ़िल्म में ही था।
‪मैं चाह रहा था कि फ़िल्म में घुस जाऊँ ‪और उसका कोई किरदार बन जाऊँ।
‪मैं तो इस बात को ‪बयान भी नहीं कर सकता, कि…
‪मुझे वह एहसास आज भी अच्छी तरह याद है।
‪रणबीर कपूर - अभिनेता
‪वह डिज़्नीलैंड जैसा था।
‪मेरे रिश्तेदार घर आए थे, ‪तो हम वीसीआर पर देख रहे थे।
‪नम्रता राव - संपादक
‪और मुझे लगा, "फ़िल्म के बाद ‪मुझे वाकई ब्रेक लेना चाहिए, "
‪शायद मैं 15 साल की थी।
‪मैं उस समय बच्चा ही था ‪और आसानी से प्रभावित हो सकता था।
‪और हे भगवान, मैं वाकई प्रभावित था।
‪रणवीर सिंह - अभिनेता
‪मुझे याद है कि मैंने वह फ़िल्म ‪थिएटर में करीब 20 बार देखी होगी।
‪उससे मेरी पोशाक पर असर पड़ा।
‪उससे लड़की से बात करने के ‪मेरे तरीके पर असर पड़ा।
‪उससे अपने माता-पिता के साथ ‪मेरे बर्ताव पर असर पड़ा।
‪हर चीज़ पर असर पड़ा।
‪और मैं सोच रही थी, "यह बंदा है कौन?"
‪राज ही सब कुछ था।
‪राज कुछ भी कर सकता था।
‪क्योंकि मुझे लगता है कि आदित्य चोपड़ा ने
‪हमें प्रेरणा देने वाला किरदार दिया था।
‪वह शरारती था, दिलकश था, ‪यह आपको झकझोर देता था।
‪मतलब, "मुझे इस बंदे जैसा बनना है।"
‪वह एक ठेठ बुरा बंदा है
‪जो एक ठेठ अच्छी लड़की के पास जाता है।
‪और वे दोनों एक-दूसरे की अच्छाई दिखाते हैं।
‪लड़के उसके जैसा बनना चाहते थे ‪और लड़कियाँ उसके जैसा बंदा चाहती थीं।
‪और अब भी वह बात होती है, जिसमें उसे ‪अपने दोस्तों के साथ सफ़र पर जाना है…
‪भूमि पेडनेकर - अभिनेत्री
‪…और आज भी हर भारतीय लड़की यह चाहती है।
‪एक लड़की के रूप में आप अपने दोस्तों के साथ ‪उस यादगार सफ़र पर जाना चाहती हैं,
‪जहाँ आपको अपना राज मिल जाए।
‪हाँ, तो…
‪हाँ, मेरा मतलब यह हमारी पीढ़ी को ‪परिभाषित करने वाली फ़िल्म रही है।
‪बाप रे, लाजवाब फ़िल्म थी।
‪मैं आपको बता भी नहीं सकता, ‪वह एहसास आज भी मौजूद है।
‪उस समय, भारत में ‪मैं जो भी प्रेम कहानी देखता था,
‪उसमें प्यार बाग़ी होता था।
‪माता-पिता के ख़िलाफ़।
‪नौजवान प्यार करना चाहते थे ‪और वे बाग़ी होकर भाग जाते थे।
‪तभी वे लोग…
‪केवल तभी प्यार करने वाले साथ रह सकते थे।
‪और यह बात बहुत परेशान करती थी, मेरी ‪परवरिश बहुत सुरक्षित माहौल में हुई थी।
‪मैंने सोचा, "ज़रा रुको, ‪आखिर इसका क्या मतलब हुआ?
‪आप अपने माता-पिता से कभी नहीं मिल पाएँगे? ‪कभी उनसे बात नहीं करेंगे?"
‪और अगर मुझे किसी लड़की से प्यार हो गया है ‪और उसके पिता मुझे पसंद नहीं करते,
‪तो मैं उनका दिल जीतूँगा,
‪पर मैं लड़की को उनसे दूर नहीं ले जाऊँगा,
‪क्योंकि उससे सभी को ठेस पहुँचेगी।
‪इससे पिता को ठेस पहुँचेगी, माँ को ‪ठेस पहुँचेगी और लड़की को भी ठेस पहुँचेगी।
‪अगर सबको ठेस पहुँचेगी, ‪तो मैं कैसे खुश रहूँगा?
‪मेरे हिसाब से, हीरो अपनी हीरोइन से कैसा ‪बर्ताव करता है, इस आधार पर हिंदी सिनेमा को
‪"दिलवाले दुल्हनिया ले जाएँगे" के पहले ‪और बाद के युग में बाँटा जा सकता है।
‪उसमें एक दृश्य था जहाँ शाहरुख़ काजोल से ‪कहते हैं, "मैं घर छोड़कर भागना नहीं चाहता
‪क्योंकि हमारे माता-पिता ही सब कुछ हैं।"
‪तो यह सोच कि यह हीरो
‪अपनी ज़िंदगी का सबसे अहम फ़ैसला
‪चौधरी बलदेव सिंह पर छोड़ रहा है और,
‪"केवल अगर वह शादी के लिए अपनी ‪बेटी का हाथ देने के लिए राज़ी होते हैं,
‪तभी मैं लूँगा, " एक अलग दुनिया की लगी।
‪और शायद इस बात ने दुनिया भर में ‪लोगों के दिल के तार छेड़ दिए।
‪अचानक उन्होंने फ़िल्म को
‪न सिर्फ़ नौजवानों के लिए, ‪बल्कि परिवारों के लिए भी खोल दिया।
‪और उससे नए युग की शुरुआत हुई।
‪इस फ़िल्म को देखते हुए आप रोई हैं?
‪मैं हमेशा रोता हूँ। हाँ।
‪जब हीरो को मारा-पीटा जा रहा था, ‪तो मैं रो रहा था।
‪और फिर उसने ट्रेन से ऐसा किया,
‪और काजोल कहती हैं, "मुझे जाने दो, बाऊ जी।"
‪फिर वह बस छोड़ देते हैं।
‪हे भगवान, यह ऐसा था, "बात बन गई।"
‪मैं बहुत जज़्बाती हो गया था।
‪मैं पुरी साहब की वह लाइन फिर से दोहराऊँगा।
‪ज़बरदस्त फ़िल्म थी…
‪हॉलीवुड में उसे क्या कहते हैं,
‪वह चारों छोर वाली फ़िल्म, ‪जिसमें मर्द, औरत, बुज़ुर्ग, नौजवान,
‪शहरी, ग्रामीण, सब मौजूद हों।
‪वह फ़िल्म पुराने मूल्यों से लबरेज़ थी,
‪पर बहुत ही लाजवाब तरीके से ‪नई बोतल में पेश की गई थी।
‪जब पुरानी पीढ़ी के लोग
‪इस फ़िल्म को देखने जाते थे,
‪वे बहुत आसानी से मुड़कर यह कह पाते थे,
‪"देखिए, इसी को भारत कहते हैं।"
‪और फिर भी, ‪वह नौजवानों के लिए प्रेम कहानी थी।
‪वैसे, प्रेम कहानियाँ ‪"रोमियो और जूलियट" जैसी हैं,
‪जहाँ आप समाज और परिवार के खिलाफ़ ‪जाते हैं, "वेस्ट साइड स्टोरी" की तरह।
‪और वह भी हमने किया था।
‪"डीडीएलजे" ने सबकी चिंताओं की ‪बात की और ऐसा करने में
‪इस फ़िल्म ने प्रवासी भारतीयों से कहा ‪कि हम आपको भी नहीं भूले हैं।
‪मैं बहुत उत्साहित हूँ। ‪मुझे लगता है कि आम लोगों को
‪यह एहसास ही नहीं होता ‪कि मुझे बॉलीवुड कितना पसंद है।
‪लिली सिंह - मनोरंजन करने वाली और अभिनेत्री
‪बॉलीवुड सिनेमा मेरे ख़ून में रचा-बसा है।
‪मुझे याद है जब मैंने ‪"डीडीएलजे" पहली बार देखी थी।
‪टोरंटो के मेरे शहर में केवल एक थिएटर था
‪जो भारतीय फ़िल्में दिखाता था।
‪मैंने पहले जो भी देखा था, ‪यह उनसे बिल्कुल अलग थी।
‪उससे पहले की फ़िल्मों में,
‪सब कुछ बहुत, मुझे बेहतर शब्द ‪नहीं सूझ रहा है, भारतीय होता था।
‪भारत में, भारत के परिवारों में जो होता था।
‪और शायद "डीडीएलजे" में मैंने पहली बार देखा
‪कि पश्चिमी और भारतीय संस्कृतियाँ ‪एक तरह से मिल रही थीं।
‪ऐसे दो लोग दिखते हैं, ‪जो साथ रहना चाहते हैं।
‪वे उसके लिए लड़ते हैं, ‪जिस पर उन्हें यकीन है।
‪भारतीयों की, और ख़ासतौर से मेरे अनुभव के ‪आधार पर प्रवासी भारतीयों की
‪ज़िंदगी की यही कहानी है।
‪मतलब, मेरी ज़्यादातर ज़िंदगी की ‪यही कहानी रही है
‪कि मैं कुछ करना चाहती थी, पर किसी ‪न किसी कारण से मुझे इजाज़त नहीं मिली।
‪मेरा दिल जानता है कि मेरे लिए ‪अपने माता-पिता की रज़ामंदी ज़रूरी है।
‪और इसीलिए "डीडीएलजे" का अंत ‪मेरे लिए बहुत मायने रखता है।
‪क्योंकि यह ऐसा अंत नहीं था,
‪"आप राज़ी नहीं हैं, हम भाग जाएँगे।"
‪यह ऐसा था, "नहीं, ‪हम इस रज़ामंदी के लिए जूझेंगे,
‪और यह बात हममें गहराई से समायी हुई है।"
‪सच कहूँ, तो यही ‪मेरी ज़िंदगी की कहानी रही है।
‪मैं वह सिमरन हूँ, जो इसके लिए लड़ती है।
‪हमें पता था कि वह बहुत प्रतिभावान है।
‪पर जब वह फ़िल्म पहले हिट,
‪फिर सुपरहिट, आखिरकार मेगाहिट हो गई…
‪वह हमारी ज़िंदगी का सबसे ऊँचा मुकाम था।
‪पामेला चोपड़ा - यश चोपड़ा की पत्नी
‪इसी फ़िल्म ने शाहरुख़ ख़ान को
‪मेगा सुपरस्टार बना दिया था।
‪फ़िल्मफ़ेयर पुरस्कार
‪यह मुंबई में एक रिवाज़ बन गई है।
‪मैं अब 25 साल की हूँ। जब यह रिलीज़ हुई थी, ‪तब तो मैं पैदा भी नहीं हुई थी।
‪मेरा बाप टिकट की कालाबाज़ारी करता था।
‪मैं मेरे बाप के टिकट ‪अलमारी से चोरी करता था।
‪मैंने कलकत्ता में देखी थी। ‪प्रिया थिएटर में, 1995 में।
‪और आज, यह इसकी पहली पारिवारिक फ़िल्म है।
‪यश चोपड़ा की दिलवाले दुल्हनिया ले जाएँगे
‪थिएटर में शो हाउसफ़ुल जा रहा है।
‪आप उत्साहित हैं?
‪क्या आप यह एहसास हमारे चेहरे पर नहीं देख ‪पा रही हैं? हम सातवें आसमान पर हैं।
‪तीन सौ हफ़्ते से लगातार चल रही है
‪इतनी भीड़ तो पहले दिन भी नहीं हुई थी।
‪दो पारसी औरतें थीं। वे रोज़ आया करती थीं।
‪इसे 100 से ज़्यादा बार देख चुका हूँ।
‪वे इस फ़िल्म को 400 बार देख चुकी थीं।
‪अब क्या हो रहा है? ‪लोग शोर क्यों कर रहे हैं?
‪"डीडीएलजे" जैसी उत्कृष्ट भारतीय फ़िल्में…
‪आप मेरा मतलब समझ रहे हैं।
‪जब 500 हफ़्ते पूरे हुए थे, तो उन्होंने ‪यहाँ पर बहुत बड़ा जश्न मनाया था।
‪एक दिन सुबह-सुबह ‪मैंने अपने मैनेजर के साथ तय किया,
‪एक हफ़्ते के अंदर, ‪मैं बढ़ा-चढ़ाकर नहीं कह रहा,
‪मुझे 200 से 300 फ़ोन आए,
‪"आपसे किसने कहा, ‪आप यह फ़िल्म हटाने वाले होते कौन हैं?"
‪और फिर हम इसे चलाते ही रहे।
‪एक हज़ार हफ़्ते से लगातार चल रही है
‪मुझे याद है कि 20वें साल में
‪वहाँ इतने लोग आए थे,
‪जैसे कि वह प्रीमियर शो हो।
‪"डीडीएलजे" की ओर से
‪पूरे 1000 हफ़्ते, अगर आप सब हमें ‪इतना न चाहते, तो मैं और काजोल
‪इतने सालों तक यहाँ न होते। ‪बहुत-बहुत शुक्रिया।
‪इकतालीसवें फ़िल्मफ़ेयर पुरस्कार की रात
‪जब "डीडीएलजे" शुरू हुई, ‪तब मैं 23 साल का था…
‪डीडीएलजे - प्रीमियर शो
‪…और जब रिलीज़ हुई, तो मैं 24 का था।
‪और अब सर्वश्रेष्ठ गीतकार…
‪बड़े होने के दौरान फ़िल्मफ़ेयर पुरस्कार ‪मेरे लिए बहुत बड़ी बात थी।
‪तो ज़ाहिर है कि जब "डीडीएलजे" का वक्त आया,
‪तब भी मुझे इस बात का अंदाज़ा था ‪कि चीज़ें कैसे होती हैं और मैं जीत गया।
‪सर्वश्रेष्ठ अभिनेत्री का पुरस्कार जाता है,
‪काजोल को!
‪"दिलवाले दुल्हनिया ले जाएँगे" के लिए ‪शाहरुख़ ख़ान को।
‪सर्वश्रेष्ठ निर्देशक का पुरस्कार उन ‪निर्माता को जाता है, जिन पर हमें नाज़ है।
‪श्री आदित्य चोपड़ा, प्लीज़।
‪वह बहुत शानदार रात थी।
‪उस वक्त "डीडीएलजे" ने दस पुरस्कार जीते, ‪जो तब तक के सबसे ज़्यादा पुरस्कार थे।
‪मैं अपने माता-पिता को मेरी ऐसी ‪परवरिश के लिए शुक्रिया अदा करना चाहूँगा।
‪मुझे नहीं पता कि ऐसा पल ‪कभी फिर से आएगा या नहीं।
‪पर वह आखिरी बार हुआ था।
‪और एक तरह से मैंने खुद से कहा, ‪"अब बहुत हो गया।
‪मैं नहीं चाहता कि मेरी मान्यता इससे हो।
‪क्योंकि आखिरकार,
‪दस लोग यह फ़ैसला कर रहे होते हैं।
‪और मेरी ऐसी सोच इसलिए भी थी,
‪"मैं यह करने नहीं आया था।"
‪"मैं इसमें नहीं फँसना चाहता,
‪'मुझे कितने पुरस्कार मिले हैं?'
‪'क्या मैं अगले साल जीतूँगा? ‪मैं कैसे पक्का करूँ कि जीत जाऊँ?'"
‪"मैं बस सबसे ‪अच्छी फ़िल्में बनाना चाहता हूँ
‪और मैं बाकी की ‪दुनियादारी से दूर रहना चाहता हूँ।"
‪"डीडीएलजे" ने हमारी ज़िंदगी बदलकर रख दी।
‪हमने कंपनी को इस तरह का ‪मुनाफ़ा होते कभी नहीं देखा था।
‪और अचानक हमें लगने लगा,
‪"शायद हमारी जीवनशैली बदलने वाली है।"
‪आदित्य उन चुनिंदा बेटों में हैं,
‪जो, कहीं न कहीं, अपने पिता की ‪विरासत को और ऊँचे मुकाम पर ले गए हैं।
‪वह उस विरासत को एक अलग ही स्तर पर ‪ले गए हैं, है न? जैसे, मेरा मतलब…
‪यह बहुत कम ही होता है ‪कि कोई यह मुकाम हासिल करता है।
‪और उन्होंने यह अपनी शर्तों पर किया है।
‪दरअसल, उन्होंने हमारी इंडस्ट्री का ‪एक ढाँचा तैयार कर दिया है।
‪बचपन में, वह मुझसे कहते थे,
‪"जब अकीरा कुरोसावा फ़िल्म बनाते हैं, ‪तो वह खुद को एक जगह कैद कर लेते हैं
‪और तब तक बाहर नहीं आते, ‪जब तक फ़िल्म पूरी नहीं होती।
‪सोचो, अगर हमारे पास भी ऐसी ही एक जगह हो।"
‪और यश ने आदी से पूछा, "आदी, ‪मैं तुम्हें एक तोहफ़ा देना चाहता हूँ।
‪मुझे बताओ कि तुम्हें क्या चाहिए?"
‪उसने कहा, "पापा, ‪मुझे हमारा एक स्टूडियो चाहिए।"
‪यश बहुत प्रेरित हुए थे।
‪उन्होंने कहा, "हाँ। हम ज़रूर बनाएँगे।"
‪संवाद अनुवादक रश्मि शर्मा